**OBECNÉ ZASTUPITEĽSTVO OBCE HROMOŠ**

**uznesením č. 68 /2023 zo dňa 09.08.2023**

**v y h l a s u j e**

v zmysle § 18a zákona č. 369/1990 Zb. o obecnom zriadení v znení neskorších  zmien a doplnkov

**V O Ľ B U  H L A V N É H O  K O N T R O L Ó R A**

a určuje deň konania voľby hlavného kontrolóra Obce Hromoš na zasadnutí Obecného zastupiteľstva obce Hromoš dňa 29.09.2023

1. **Náležitosti pracovného pomeru hlavného kontrolóra obce:**

Pracovný pomer hlavného kontrolóra na kratší pracovný čas, úväzkom 6 hodín/týždeň, t. j. 16 % z plného úväzku 37,50 hod./týždeň. Zároveň povoľuje prácu vykonávať v režime nerovnomerne rozvrhnutého pracovného času a prácu z domu v zmysle zákona č. 311/2001 Z. z. Zákonníka práce v platnom znení. Výkon funkcie hlavného kontrolóra trvá šesť rokov. Jeho funkčné obdobie začína dňom **01.10.2023** ktorú je určený ako deň nástupu do zamestnania.

1. **Spôsob a vykonanie voľby hlavného kontrolóra obce takto:**
2. voľba hlavného kontrolóra obce Hromoš sa uskutoční tajným hlasovaním poslancov na zasadnutí Obecného zastupiteľstva v Hromoši;
3. kvalifikačné predpoklady na výkon funkcie hlavného kontrolóra:

ukončené minimálne úplné stredné vzdelanie;

1. náležitosti písomnej prihlášky:

* meno a priezvisko, titul, dátum narodenia, trvalé bydlisko, kontaktné údaje,
* profesijný životopis s prehľadom doterajšej praxe s uvedením pracovnej pozície,
* úradne overená kópia dokladu o najvyššom dosiahnutom vzdelaní,
* osobné údaje potrebné na vyžiadanie výpisu z registra trestov podľa zákona č. 330/2007 Z. z. o registri trestov alebo samotný výpis z registra trestov nie starší ako 3 mesiace,
* informáciu o tom, či ku dňu podania prihlášky podniká alebo vykonáva inú zárobkovú činnosť alebo je členom riadiacich, kontrolných alebo dozorných orgánov právnických osôb, ktoré vykonávajú podnikateľský činnosť,
* súhlas so zverejnením a spracovaním osobných údajov podľa zákona č. 18/2018 Z.z. o ochrane osobných údajov v platnom znení za účelom vykonania voľby hlavného kontrolóra v obecnom zastupiteľstve;

1. termín a spôsob doručenia prihlášok:

Uchádzač na funkciu hlavného kontrolóra obce doručí svoju **písomnú prihlášku** v zalepenej obálke označenej **„Voľba hlavného kontrolóra – NEOTVÁRAŤ“** na adresu: **Obec Hromoš, Hromoš 114, 065 45 Hromoš** poštovou zásielkou alebo osobne v podateľni obecného úradu **najneskôr do 15.09.2023 do 15,00 hod**.

1. posúdenie podaných prihlášok zabezpečí komisia, ktorá vyhodnotí splnenie podmienok a uchádzačom, ktorí podmienky splnia bude zaslaná pozvánka na voľbu hlavného kontrolóra;
2. každý kandidát má právo v deň konania voľby na vystúpenie pred poslancami obecného zastupiteľstva v časovom rozsahu maximálne 10 minút;
3. v súlade s ustanovením § 18a ods. 3 zákona o obecnom zriadení je na zvolenie hlavného kontrolóra obce potrebný súhlas nadpolovičnej väčšiny všetkých poslancov zastupiteľstva. Ak ani jeden z kandidátov takúto väčšinu nezíska, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom;
4. plat hlavného kontrolóra je určený podľa § 18c ods. 1 zákona o obecnom zriadení.